Pēteris Supe

Pēteris Aivars Supe (segvārds "Cinītis", 1920-1946) bija agronoms un nacionālās pretošanās kustības vadītājs Latgalē, Latvijas nacionālo partizānu apvienības (LNPA) komandieris. 1946. gada 1. aprīlī viņu nogalināja NKVD provokators.

 Dzīvesgājums 
Dzimis 1920. gada 1. janvārī Purvmalas pagastā Vinca un Emīlijas Supes septiņu bērnu ģimenē.
Mācījās Bokovas Viestura valsts sešklasīgajā pamatskolā, tad Viļakas ģimnāzijā, studēja LU Lauksaimniecības fakultātē Jelgavā, 1942. gadā kļuva par diplomētu agronomu. 1943. gadā viņu mobilizēja Latviešu leģionā. Operācijas "Mežaķakis" () ietvaros pēc Latgales okupācijas viņu kopā ar citiem latviešu brīvprātīgajiem 1944. gadā iesūtīja Sarkanās armijas aizmugurē.„Mit Lettland leben — mit Lettland sterben". Der SS-Jagdverband Ost — Unternehmen „Wildkatze" und die Vorbereitungen von antisowjetischen Partisanen in Lettland (1944—1945) Björn M. Felder. Zeitschrift für Ostmitteleuropa-Forschung 54 (2005) 
1944. gada 11. novembrī Supe sāka organizēt partizānu kustību, viņa vietnieks bija LU Tautsaimniecības fakultātes students Staņislavs Ločmelis (segvārds "Dūze").
1944. gada 10. decembrī mežā pie Stompakiem viņš nodibināja Latvijas nacionālo partizānu apvienību (LNPA), kurai bija savs štābs, propagandas, saimnieciskās un pretizlūkošanas nodaļas, tiesa un avīze. Dibināšanas brīdī tajā bija 123 vīri, bet 1945. gadā ap 1000 vīru un drīz vien organizācijas pakļautībā atradās partizānu grupas Viļakas, Alūksnes, Valkas, Gulbenes, Cēsu un daļēji Madonas apriņķī.Pēteris Supe — Latvijas nacionālo partizānu apvienības dibināšanas iniciators

1945. gada janvāra sākumā LNPA partizāni pēc P. Supes pavēles sāka pulcēties Stompaku purvos starp Balviem un Viļaku, kur uz vairākām purva saliņām izveidoja nometni ar nosaukumu "Saliņu mītnes". 1945. gada marta sākumā viņš vadīja Stompaku kauju, kurā no partizānu puses piedalījās 300, bet padomju pusē vairāk nekā 560 karotāju.

1946. gada 1. aprīlī Pēteri Supi Jaungulbenes pagastā nošāva partizānu rindās iesūtīts NKVD aģents.timenote.info
Viņa māsa Mihalīna Supe turpināja darboties nacionālajā pretestības kustībā līdz 1954. gadam.

 Atsauces 

Kategorija:1920. gadā dzimušie
Kategorija:1946. gadā mirušie
Kategorija:Latvijas agronomi
Kategorija:Padomju represijās nogalinātie
Kategorija:Balvu novadā dzimušie
Kategorija:Nacionālie partizāni